b'\n_START_ARTICLE_\nMarin Kuzmi\xc4\x87\n_START_SECTION_\n\xc5\xbdivotopis\n_START_PARAGRAPH_\nDiplomirao je komparativnu knji\xc5\xbeevnost i filozofiju na Filozofskom fakultetu Sveu\xc4\x8dili\xc5\xa1ta u Zagrebu.\n_START_SECTION_\nNovinarstvo\n_START_PARAGRAPH_\nU novinarstvu je od 1958. Suradnik u Slobodnoj Dalmaciji (1958-1960), glavni i odgovorni urednik Studentskog lista (1964.-1966.), urednik u Dokumentarnom programu TV Zagreb (me\xc4\x91u istaknutijim emisijama bilje\xc5\xbei se TV porota), potom glavni i odgovorni urednik Slobodne Dalmacije i Nedjeljne Dalmacije (1973.-1978).  Od 1995. u mirovini._NEWLINE_Bio je suosniva\xc4\x8d te zamjenik glavnog urednika dnevnika i tjednika Dan (1995.-1998.).  Sura\xc4\x91ivao je u \xc4\x8dasopisima kao \xc5\xa1to su bili Razlog i Pogledi.\n_START_SECTION_\nNakladni\xc5\xa1tvo\n_START_PARAGRAPH_\nKoncipirao je i ure\xc4\x91ivao knjige za vi\xc5\xa1e hrvatskih izdava\xc4\x8da, me\xc4\x91u kojima su bili Slobodna Dalmacija, Marjan tisak, Croma, UAAB i Zaklada Grenc. Me\xc4\x91u ostalim, priredio je za tisak Povijest hrvatske knji\xc5\xbeevnosti S. P. Novaka, monografiju Otok \xc5\xa0olta; zasnovao je i uredio kompleksna izdanja kao \xc5\xa1to su Dalmacija \xe2\x80\x93 hrvatska ru\xc5\xbea vjetrova, Antifa\xc5\xa1isti\xc4\x8dki Split\xc2\xa0: Ratna kronika 1941.-1945, itd.\n_START_SECTION_\nKazali\xc5\xa1te\n_START_PARAGRAPH_\nBio je dointendant Hrvatskoga narodnog kazali\xc5\xa1ta u Splitu  .\n_START_SECTION_\nDr\xc5\xbeavna uprava\n_START_PARAGRAPH_\nOsamdesetih godina pro\xc5\xa1log stolje\xc4\x87a bio je \xc4\x8dlan Izvr\xc5\xa1nog vije\xc4\x87a Skup\xc5\xa1tine op\xc4\x87ine Split.'